section_heading: Politikin Zabavnik od 1990-ih do danas
paragraph_text: Nakon raspada SFRJ, "Zabavnik" je tijekom 1990-ih nastavio izlaziti samo na ćirilici. Početkom siječnja 1993. "Politika" je na naslovnoj strani objavila naslov: „Sankcije proterale Paju, Mikija i ostale Diznijeve junake.“<ref>Vek stripa u Srbiji - Nastavlja se Uvođenjem sankcija SR Jugoslaviji, Disneyevi junaci prestali su izlaziti u svim "Politikinim" izdanjima. Tijekom trajanja sankcija, Pajo Patak koji prodaje novine, zaštitni znak koji se nalazi u gornjem desnom kutu časopisa uz njegov logo, bio je obojen u crno, tako da se mogla vidjeti samo njegova silueta. Nakon prestanka rata i sankcija Pajin lik je ponovno vraćen. "Politikin Zabavnik" je izrazio sličan protest i tijekom bombardiranja SRJ, kada je na crnoj naslovnoj strani osvanula glava Mickeya Mausa koji je šakama prekrio oči. Tijekom ratnih godina "Politikin Zabavnik" je često izlazio na lošijem papiru, manjem broju stranica, i na većem broju crno bijelih stranica nego ranije. Strip Mickey, koji je redovito izlazio na posljednjoj stranici, zamijenio je strip o mačku Garfieldu.